21 વર્ષના વાત્સલ્યના પિતા ચંદ્રકાંતસિંહ ખગડિયામાં ગ્રિલ અને શટર બનાવવાનું કામ કરે છે. વાત્સલ્યને ત્રણ ભાઈ અને ત્રણ બહેન છે. સ્વાભાવિક છે કે પરિવારની આવક એટલી નથી કે બાળકોને મન મુજબ અભ્યાસ કરાવી શકાય. તમામ યોગ્યતા છતાં વાત્સલ્યના પિતા એ સ્થિતિમાં નહોતા કે તેઓ પોતાના પુત્રને કોચિંગ માટે રાજસ્થાનના કોટા ખાતે મોકલી શકે. પરંતુ કહેવાય છે ને કે એક રસ્તો અવરોધાય છે, તો બીજો તરત મળી જ જાય છે. પિતાના સંઘર્ષ અને વાત્સલ્યની પ્રતિભાને જોઈને એલેન નિદેશક શ્રી રાજેશ માહેશ્વરીએ કોટામાં વિનામૂલ્યે ક્લાસરૂમ કોચિંગ અને હોસ્ટેલની સુવિધા આપીને તેનો આત્મવિશ્વાસ વધાર્યો અને તેની સારસંભાળ પણ રાખી. આનાથી વાત્સલ્યને ઘર જેવું વાતાવરણ મળ્યું. અહીં ખુલ્લા વાતાવરણમાં તેને ઘણું પ્રોત્સાહન મળ્યું.